Pentru înscrierea la concursul de admitere la învăţământul de licenţă - forma de învăţământ cu frecvenţă (fără taxă, cu taxă) - sunt necesare următoarele acte (în format pdf sau jpeg, pentru înscrierea on-line):

**Pentru cetăţenii români:**

1. ***Declarație RGDP***;
2. ***Declarație* pe propria răspundere *privind autenticitatea*** şi corespondenţa dintre documentele digitale/scanate încărcate pe platformă şi cele originale;
3. ***Cererea-tip de înscriere*** pentru concursul de admitere (se va genera automat la înscriere);
4. ***Scrisoarea de intenţie***, datată şi semnată olograf de candidat:
	* 1. Candidaţii care optează pentru programe organizate în limba română vor redacta scrisoarea de intenţie în limba română (*Anexa 1*);
		2. Candidaţii care optează pentru programe organizate în limba engleză vor redacta scrisoarea de intenţie în limba engleză (*Anexa 2*);
5. ***Certificatul de naştere***
6. ***Actul de identitate***
7. ***Certificatul de căsătorie*** (pentru candidaţii căsătoriţi care şi-au schimbat numele);
8. ***Diploma de bacalaureat***sau adeverinţa de bacalaureat (pentru promoţia 2023);
9. ***Foaia matricolă***
10. ***Adeverinţă*** din care să rezulte *calitatea de student*, cu precizarea regimului de studii, *cu taxă* sau *fără taxă* pentru fiecare an de studii la care a fost sau este înmatriculat, la o instituţie de învăţământ superior de stat sau particular (dacă este cazul);
11. Documentul care atestă distincţia obţinută la olimpiadele şcolare;
12. ***Atestat de competență lingvistică***pentru limba engleză obținut prin susținerea și promovarea unui test de cunoștințe lingvistice organizat de **Facultatea de Litere din cadrul UOC**. Testul se poate desfășura on-line, în sistem videoconferință. Nivelul minim admis este B1. Sunt exceptate persoanele care provin din ţări unde limba oficială a statului este limba engleză şi care dovedesc cu documente şcolare că au urmat cursurile în această limbă.
13. ***Adeverinţă medicală****,* eliberată în ultimele 6 luni, după caz de către medicul de familie sau de către medicul şcolar care atestă că persoana respectivă este aptă din punct de vedere medical pentru domeniul sau programul de studii la care candidează;
14. ***Fotografie color*** – după caz, tip buletin/carte de identitate;
15. ***Dovada de achitare a taxei de înscriere*** sau, unde este cazul, adeverinţă ori documentele din care să rezulte motivul pentru *scutirea de la plata taxei de înscriere;*
16. Pentru *candidaţii de etnie rromă*, dosarul va cuprinde, pe lângă actele mai sus menţionate, următoarele documente:
	1. *Recomandarea scrisă* din partea *preşedintelui* unei organizaţii legal constituite a rromilor din care să rezulte că respectivul candidat face parte din această etnie; calitatea de membru al respectivei organizaţii nu este luată în considerare;
	2. Copie legalizată a *hotărârii judecătoreşti* care atestă *constituirea legală* a organizaţiei respective;
	3. *Declaraţie pe proprie răspundere* că respectivul candidat face parte din etnia rromă.
17. *Adeverința* care atestă proveniența din sistemul de *protecție socială* – pentru candidații care participă la concursul de admitere pe locuri dedicate absolvenților cu diplomă de bacalaureat proveniți din sistemul de protecție socială;
18. *Adeverință* care atestă parcurgerea unui alt program de studii universitare de licență (finalizat sau în derulare în momentul depunerii dosarului), în care să fie menționat regimul de finanțare în care a fost parcurs fiecare an de studii (dacă acesta este desfășurat la o instituție de învățământ superior de stat din România), după caz;
19. Solicitare de echivalare a studiilor efectuate anterior și de înmatriculare în an superior, după caz.